《水调歌头 寿隐者十一月初七》
宋代·梁大年

南极寿星现，佳气蔼庭除。谁为绛人甲子，为我一轩渠。

恰喜亥成二首，还庆阳来七日，和气渐舒徐。敬为图南祝，一瓣问兴居。

傲松筠，抚龟鹤，乐蓬壶。斑衣戏舞，春满兰玉正森如。

却忆杜陵老子，因羡碧山学士，茅屋换银鱼。何似温柔地，丝竹伴琴书。

作者简介：梁大年是宋代的作家。